Primăria comunei Bujoreni cu sediul în Bujoreni, sat Olteni, str. Calea lui Traian, nr.123, județul Vâlcea, organizează în data de 27.08.2026 orele 10.00 concurs în conformitate cu prevederile H.G. nr.1336/2022 pentru aprobarea Regulamentului-cadru privind organizarea carierei personalului contractual din sectorul bugetar plătit din fonduri publice, pentru ocuparea unei funcții contractuale de execuție pe perioadă determinată de Consilier psihologic 2 (cod COR: 263406 psiholog în specialitatea psihologia aplicată în servicii), posturi în afara organigramei, înființat în cadrul echipei de management/ implementare a proiectului Împreună pentru Copii: Șanse Egale la Educație și Dezvoltare, ID Mysmis 2021+: 342840.
Denumirea postului: CONSILIER PSIHOLOGIC 2
Numărul posturilor: 1 post vacant;
Nivelul postului: funcție de execuție;
Compartiment/Structură: structură responsabilă cu implementarea proiectului: "ÎMPREUNĂ PENTRU COPII: ȘANSE EGALE LA EDUCAȚIE ȘI DEZVOLTARE”, cod MySMIS 342840;
Durata timpului de lucru: 8 ore pe zi; 40 de ore pe săptămână;
Perioadă: contract individual de muncă pe durată determinată pe perioada 10 luni din perioada de implementare a proiectului.
Structura minimală a dosarului de înscriere: 
a) cerere de înscriere la concurs adresată conducătorului autorității sau instituției publice organizatoare;
b) copia actului de identitate sau orice alt document care atestă identitatea, potrivit legii, după caz, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care să ateste nivelul studiilor şi ale altor acte care atestă efectuarea unor specializări, copiile documentelor care atestă îndeplinirea condițiilor specifice;
e) copia carnetului de muncă, conformă cu originalul, sau a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului 
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae format EuroPass, cu date de contact valide (telefon si e-mail) ;
j) alte documente relevante pentru desfăşurarea concursului.
Nu se accepta documente transmise prin fax sau pe mail.
         CONDIȚII GENERALE și SPECIFICE PENTRU OCUPAREA POSTULUI:
Poate participa la concursul pentru ocuparea unui post temporar vacant din Organigrama suplimentară persoana care îndeplineşte următoarele condiţii:
	a) are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;
b) cunoaşte limba română, scris şi vorbit;
c) are vârsta minimă reglementată de prevederile legale;
d) are capacitate deplină de exerciţiu;
	e) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
	f) îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs, enumerate in acest Anunt pentru fiecare pozitie;
	g) nu a fost condamnată definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea.
CONDIȚII SPECIFICE: 
Conform cu condițiile din tabel prevăzute pentru poziție/post:
Poziția în proiect și organizația - Consilier psihologic 2
Cerințe de educație solicitate și Cod COR - Studii medii/superioare de lungă durată, COD COR 263406 psiholog în specialitatea psihologia aplicată în servicii
Categoria în care se încadrează expertul conform Programul Educație și Ocupare (PEO) 2021-2027 GHIDUL SOLICITANTULUI - CONDIȚII GENERALE: Consilier psihologic 2 ; experiență <5ani
Experiență profesională solicitată, specifică relevantă conform CV si documente suport (ani): Consilier psihologic  care va răspunde de  Activitatea (SA 3.4) , urmărind implementarea activităților pentru o durată de 10 luni. În cadrul acestei subactivități, au fost alocate 663 ore pe durata a 10 de luni, repartizate inegal zi/lună. Acesta va sustine sedințe individuale și de grup pentru 201 de elevi; Experiență <5 ani. Costul unitar net/oră, a fost stabilit cu respectarea nivelului maxim pentru experiența specifică.
Dosarele se depun personal sau prin delegat în condițiile legii la adresa unității, din Satul Olteni, strada Calea Lui Traian, nr. 123, Comuna Bujoreni, județul Vâlcea.
Data limită de depunere a dosarelor de recrutare: 20.08.2026
CALENDARUL CONCURSULUI
1.       Publicare anunțului:13.08.2026
2.	Perioada de înscriere: în termen de 5 zile lucrătoare de la data anunțului conform art. 34 din HG 1336/2022. 
3.	Perioada de înscriere 14.08.2026 – 20.08.2026.
4.	Publicarea rezultatelor proba - Evaluarea și selecția documentelor: 21.08.2026, la sediul unității /site proiect.
5.	Contestații și rezultate contestații, în termen de cel mult o zi lucrătoare de la publicarea rezultatelor probei, la sediul unității/site proiect;
6.	Proba scrisa - proba 1, examen tip grilă:  data de 27.08.2026, ora 10,00, la sediul Primăriei Comunei Bujoreni.
7.	Publicarea  rezultatelor: 27.08.2026, la sediul unității /site proiect;
8.	Contestații și rezultate contestații, în termen de cel mult 24 de ore de la publicarea rezultatelor probei 1, la sediul unității/site proiect;
9.	Interviu - proba 2, la data de 28.08.2026, ora 10.00 la sediul unității;
10.	Rezultate finale, în termen de o zi lucrătoare de la data afişării rezultatelor soluţionării contestaţiilor pentru ultima probă, la sediul unității/site proiect.

            BIBLIOGRAFIE/ TEMATICĂ CONCURS PENTRU POSTUL DE Consilier Psihologic 2:
-	H.G. Nr. 417/2015 pentru aprobarea Strategiei privind reducerea părăsirii timpurii a şcolii în România;
-	H.G.Nr. 440/2022 pentru aprobarea Strategiei naţionale privind incluziunea socială şi reducerea sărăciei pentru perioada 2022-2027;
-	H.G. Nr. 560/2022 pentru aprobarea Strategiei Guvernului României de incluziune a cetăţenilor români aparţinând minorităţii rome pentru perioada 2022-2027;
-	Raportul Proiectului România Educată;
-	Teme secundare FSE + și teme orizontale FSE+;
-	Eligibilitatea cheltuielilor în Program Educație și Ocupare;
-	Informarea și publicitatea proiectului;
-	Conflictul de interese în programe de finanțare europeană;
-	Raportarea tehnică individuală în proiectele FSE+ prin POE;
-	Legea 198/2023 a Învățământului Preuniversitar cu modificările și completările ulterioare; 
-	Ordonanța de urgenta nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
-	Programul Educație si Ocupare 2021- 2027; 
-	GHIDUL SOLICITANTULUI - CONDIȚII GENERALE- varianta consolidată;
-	Ghidul Solicitantului - Condiții specifice;
-	Manualul Beneficiarului Programul Educație și Ocupare, 2021-2027.
 
Beneficiar,
U.A.T. Comuna Bujoreni
Primar,
Gheorghe GÎNGU
